Volga GAZ-31029

Το Volga GAZ-31029 ήταν μεσαίο επιβατικό αυτοκίνητο που παράχθηκε από τη ρωσική αυτοκινητοβιομηχανία GAZ, από το 1992 μέχρι το 1997. Το μοντέλο κατασκευάστηκε λίγο μετά από το GAZ-3102 και, καθώς το 3102 ήταν ένα πληρέστερο σε εξοπλισμό και πιο ακριβό αυτοκίνητο, το 31029 προοριζόταν ως ένας πιο ευθύς αντικαταστάτης του GAZ 24-10. Μερικά εξαρτήματα του οχήματος χρησιμοποιήθηκαν και για το επαγγελματικό ελαφρύ φορτηγό GAZelle.https://www.kolesa.ru/article/perehodnyj-oslobyk-kak-i-pochemu-poyavilsya-gaz-31029

Το μοντέλο φτιάχτηκε με πρόχειρα σχέδια, καθώς το εργοστάσιο της GAZ δεν ήθελε να το διατηρήσει για πολύ στην παραγωγή. Ήταν ένας ημιτελής εκσυγχρονισμός του μοντέλου GAZ-24-10 (το οποίο, με τη σειρά του, ήταν μια τροποποίηση του Volga GAZ-24 με λίγο πιο σύγχρονη εμφάνιση στο σαλόνι), λόγω της αβεβαιότητας που προέκυψε τη δεκαετία του 1990 στο χρονοδιάγραμμα εμφάνισης του σύγχρονου αμαξώματος αυτοκινήτου, του GAZ-3103 (3105). Το GAZ-31029 έχει το ίδιο πίσω μέρος του αμαξώματος με το μοντέλο GAZ-3102 - αλλά με τη θέση του ρεζερβουάρ καυσίμου και του σωλήνα πλήρωσης καυσίμου παρόμοια με αυτά του μοντέλου GAZ-24, και ένα λίγο πιο φρέσκο μπροστινό μέρος, που έφερε σύγχρονης σχεδίασης προβολείς φωτισμού και φλας για εκείνη την εποχή. Ήταν αρκετά φτηνότερο από το GAZ-3102, καθώς είχε λιγότερο εξοπλισμό, αν και για αυτό πούλησε λίγο καλύτερα από το 3102. 

Λόγω της φθηνής τιμής του, του μεγάλου μεγέθους του, και των οικονομικών κινητήρων του, ήταν αρκετά δημοφιλές και προσέλκυσε επίσης πολλούς εμπορικούς χρήστες, όπως εταιρείες ταξί. Ωστόσο, το GAZ-31029 αποδείχθηκε ότι είχε πολλά προβλήματα αξιοπιστίας και χαμηλών επιπέδων εξυπηρέτησης στα σημεία σέρβις, συνήθη φαινόμενα των ρωσικών αυτοκινήτων της τότε εποχής. Η μαζική παραγωγή του ξεκίνησε τον Νοέμβριο του 1992, και ολοκληρώθηκε τον Ιούνιο του 1997, όταν το μοντέλο αντικαταστάθηκε από το Volga GAZ-3110.

Σε αντίθεση με τις προηγούμενες γενιές των μοντέλων της Volga, καμία έκδοση με κινητήρα V8 δεν κατασκευάστηκε για την κυβέρνηση της Ρωσίας με βάση το GAZ-31029. Ο λόγος ήταν η αφθονία των σύγχρονων ξένων αυτοκινήτων που είχαν ήδη κατακλύσει τη Ρωσία μετά τη διάλυση της Σοβιετικής Ένωσης τον Δεκέμβριο του 1991 και είχαν καταστήσει αυτό το όχημα απαρχαιωμένο. Ως αποτέλεσμα, το Special Purpose Garage (GON) απέσυρε τα περισσότερα από τα ρωσικής κατασκευής οχήματά του έως και τα τέλη της δεκαετίας του 1990.

 Αναφορές 

Κατηγορία:Μοντέλα GAZ